open-index/open-wikipedia-markdown huggingface dataset:
Nederlaand (Overiessel)

**Nederlaand** (Nederlaands: *Nederland*) is een buurtschop in de gemiente Steenwiekerlaand in de Nederlaandse perveensie Overiessel. In 2008 had de buurtschop tien inwoners.

## Omgeving
Nederlaand lig in de Weerribben, onderdiel van Nationaol Park De Weerribben-Wieden. Niet wiedof lig et stadtien Blokziel. De buurtschop lig dichtebi'j de N333 tussen Stienwiek en Marknesse. Enkele aandere plaetsen in de buurte bin Baarlo, Kaelenbarg, 
Moggebiet, Scheerwolde en Wetering.

Et is een veurbield van een vaardörp, dat wil zeggen: de oldste bebouwing is oorspronkelijk via et waeter ontsleuten, niet via een weg.

Deur et plaetsien lopen waandel-, fiets- en kanoroutes. Zowal et Zuderzeepad as et Overiessels Havezatenpad koemen beveurbield deur Nederlaand. Ok mogen meensen d'r graeg schaetsen as d'r netuur-ies lig.

D'r löp iene weg deur Nederlaand, die daor van naem veraandert: de Baarlingerweg wodt de Rietweg. Wieder is d'r een splitsing van twee waeterwegen: de Heer van Diezenvaort (richting Kaelenbarg) en de Roomslote (richting Blokziel). Ok staot d'r een - in et veurjaor van 2010 nog bewoond - eileuvernust.

Vanwege de opmarkelikheid van de naeme wodden de plaetsnaembodden aorig vaeke steulen.

## Galleri'je

Ofbeelding: Nederland Steenwijkerland Overijssel.jpg|Plaetsnaembod Nederlaand, 2011
Ofbeelding: Nederland Overijssel.jpg|Kiek op Nederlaand
Ofbeelding: Ooievaarsnest Weerribben.jpg|Eileuvernust op Nederlaand


## Rifferenties
Nederlaand (deurverwiespagina)

**Nederlaand** kan wezen:

*Nederlaand, een laand in West-Europa
*Keuninkriek der Nederlaanden, bestaond uut Nederlaand, Aruba, Curaçao en Sunte Meerten

## Plaetsen
*Nederlaand (Overiessel), een buurtschop in de gemiente Stienwiekerlaand
*Nederland (Colorado), een plaetse in de Amerikaanse staot Colorado
*Nederland (Texas), een plaetse in de Amerikaanse staot Texas

## Aanders nog
*Nederland (film), een film uut 1983
*Nederland (tiedschrift), een tiedschrift dat verscheen van 1849-1944
Tuk

**Tuk** kan wezen:

*Tuk (Overiessel), een dörp in de gemiente Steenwiekerlaand
*Tuk (klear), et Tweentse woord veur de buze in een jasse of bokse (zie ok: Tukker)
*Ingrid Tuk, een Nederlaands schaekster
*Tuk (motorfietse), een Duuts historisch motorfietsmark
Tok

**Tok** (Nederlaans: *Tuk*) is een dörp in de gemiente Steenwiekerlaand in de Nederlaandse perveensie Overiessel. In 2008 woonden d'r 1610 meensen.

Tok lig ten noordwesten van Steenwiek. Et dörp hef een goeie verbiending mit de snelweg A32 (Möppelt - Liwwadden) en een busverbiending, lien 76 Emmeloord - Oldemaark - Steenwiek.

Allewal et mor een klein plaetsien is, hef Tok aorig wat veurzieningen, zoas een supermarkt, slager, kefee, cafetaria, taandarts, tuuncentrum, dokter, kapsalon, schoele, bowlingcentrum en een kienderdagverblief.

## Cultuur
Alle jaoren bin d'r de Tokse Zomerfeesten, mit onder aandere een dörpsquiz en een feestaovend die op et achterveld wodt eholden. Mit ni'jjaor is d'r een vuurwarkspektaekel bi'j de viever te Bakkersveld.

Et Mannenkoor Karrespoor komp uut Tok. Ok bekend is kefee De Karre.

## Rifferenties
Belt-Schutsloot

**Belt-Schutsloot** is een dörp in de gemiente Steenwiekerlaand in de Nederlaandse perveensie Overiessel. In 2008 woonden d'r 570 meensen.

Belt-Schutsloot lig in de Wieden, onderdiel van Nationaol Park De Weerribben-Wieden. Et lig tussen de waeteren Arembergergrachte, Schutsloterwiede en de Kleine Belterwiede. In de buurte liggen plaetsen as De Sluus, Gieteren en Et Klooster.

Belt-Schutsloot is ontstaon uut twee dörpies, Belt (Zaandbelt) en et an de Schutsloterwiede elegen Schutsloot. Et is een toeristisch dörp waor waetersporters drok op bin. D'r bin dan ok veul campings en jachthavens. Deur et dörp löp een kenaal daoras veul plezierjachten deurhenne koemen. Ok fietsers koemen graeg deur et dörp. Onder aandere de Wiedenroute löp deur Belt-Schutsloot.

## Dörpsfeest
Alle jaoren wodt tijdens et dörpsfeest op de tweede vri'jdag van augustus een gondelvaort eholden. Rond acht uur 's aovends vaart d'r vanof et midden van et dörp bi'j de karke een stoet thematisch versierde gondels op et oosten an. Mit et tweeduusteren varen de gondels verlocht weeromme richting et Kleine Belterwiede. As ze daor verzaemeld bin, wodt d'r vuurwark of-esteuken. Anslutend is der ook nog feest in de tente.

## Rifferenties
Heetveld

**Heetveld** is een dörpien in de gemiente Steenwiekerlaand in de Nederlaandse perveensie Overiessel. Op 1 jannewaori 2006 woonden d'r 310 meensen.

Heetveld lig kotbi'j Et Klooster. Et dörp is te berieken via de N331 tussen De Sluus en Veno. Veur voorzieningen is Heetveld ofhaankelik van omliggende kernen.

In Heetveld hej et geologisch monument 'de Zaandkoele'. Daor is op een mit holtsnippers en schulpen emeuken kaorte van Skandinavië de herkomst van verschillende soorten zwarfkeien an-egeven. Ok is d'r een kleine ofgraving mit een keileemwand.
Wetering

**Wetering** kan wezen:

* Wetering (waetergaank), een (egraven) waeterloop
* Wetering (Overiessel), een plaetse in de gemiente Steenwiekerlaand
* Wetering (Gelderlaand), een greenskenaal tussen Gelderlaand en Duutslaand
Wetering (Overiessel)

**Wetering** is een dörp in de gemiente Steenwiekerlaand in de perveensie Overiessel. In 2008 woonden d'r 200 meensen.

## Geschiedenis
Wetering is een kenaal- of vaardörp. De naeme komp van een old ofwaeteringskenaal in et vroggere Scheerwolde dat rond 1564 de Scherwoldiger Weteringe nuumd wodden. Midden 16e eeuw is de Arembergergrachte graven, een veilige binnenvaortroute as alternatief veur de vaort over de Zuderzee. Vanof et Gieterense Meer wodden de vaarweg in noordelike richting deuretrokken deur de Riete (Moggebiet) naor de Wetering.

In 1573 wodden de Wetering brieder en dieper emeuken. Et was de bedoeling omme langes de Oldeslootweg (tingwoordig de Kaelenbargergrachte) deur te graven naor Ossenziel en de Lende. In 1650 is dit alles erealiseerd. Van 1626-1632, de anleg van et Steenwiekerdiep, is de Wetering töt an Moggebiet verbried.

## Omgeving
Wetering lig in de Weerribben, onderdiel van Nationaol Park De Weerribben-Wieden. Et lig zo'n vier kilometer oostelik van Blokziel en zo'n tien kilometer westelik van Steenwiek.

Et dörp hef lintbebouwing, dat wil zeggen: vri'jwal anienesleuten bebouwing langs de oorspronkelike (waeter)heufdwegen.

Kenmarkend an Wetering is et kenaal mit an weerskaanten woningen. De westelike kaante kuj berieken vanof Blokziel, Steenwiek en de buurtschop Nederlaand. Dizze weg gaot over in een fietspad richting Kaelenbarg en Ossenziel. An de oostkaante lig de weg mit verbiending naor Scheerwolde, Kaelenbarg, Ossenziel en Oldemaark. Et kenaal is een staonde mastroute vanof Gieteren, Blokziel en Steenwiek naor de Friese meren.

Et ontginningslaandschop van hoog- en leegtrilvene en kraggen is ontstaon uut de törfwinning en de daorop volgende rietkultuur. Et laandschop wodt ekenmarkt deur et veule waeter, uutestrekte rietlaanden of-ewisseld mit natte bospercelen en drassige gröslaanden.

Via et waeter bin waeterdörpen ontsleuten zoas Wetering, Moggebiet, Kaelenbarg, Ossenziel, Gieteren, Dwarsgrachte, Jonen en Belt-Schutsloot. De boerderi'jen in de bebouwingslinten staon vaeke mit de veurkaante naor et waeter. In et gebied domineren de rieten daoken en zwatte holten wanden.

## Rifferensies
Brandenbörg

**Brandenbörg** kan verwysen nå:
*Brandenbörg - deylstatåt in Düütskland
**Brandenbörg an de Havel - en stadsdistrikt in de gelyknamige deylståt, mid
***de börgd Brandenbörg
***de gevangenisse Brandenbörg in et stadsdeyl *Görden*
*Brandenbörg (Kentucky) - en stad in Kentucky
*Brandenbörg (luxembörgsk: *Brandenbourg*) - en plaatse in Luxembörg
*Brandenbörg (Aken) - en plaatse in de düütske gemeynde Aken up de grens mid Belgie

Historiske geografiske namen:
*Bisdom Brandenbörg - 948-1544
*Mark Brandenbörg - et historiske markgraavskap en köärvurstendom, 12. eyw tot 1701 (formeel tot 1806)
*Brandenbörg-Prüüssen - de eynheidsståt van Brandenbörg en Prüüssen van 1618 tot 1701
*Brandenbörg (provinsy) - en vroggere prüüssiske provinsy (1815-1946; vanaf 1939 under de name *Mark Brandenbörg*)
Jonen (Steenwiekerlaand)

**Jonen** is een buurtschop in de gemiente Steenwiekerlaand in de Nederlaandse perveensie Overiessel. In 2008 woonden d'r tien meensen.

Et pontien Jonen over de Walengrachte verbient Gieteren en Dwasgrachte mit Veno en Blokziel. Veul fietsers maeken gebruuk van dit pontien, daoras de Wiedenroute langes gaot. De overtocht kost €1,10.

Jonen kuj niet mit de auto bi'j koemen, d'r lop enkeld een fietspad deur.

## Rifferensies
Jonen

**Jonen** kan wezen:

*Jonen (Steenwiekerlaand), een buurtschop in de gemiente Steenwiekerlaand
*Jonen (Zwitserlaand), een gemiente in et Zwitserse kanton Aargau
*Joon (dobber), een grote soort dobber die ze gebruken bi'j bepaolde vormen van zeevisseri'je
De Klosse

**De Klosse** is een buurtschop in de gemientes Steenwiekerlaand en Möppelt. 't Lig tègen de Kolderveense Bovenboer an, krek op de grèenze van de Nederlaandse pervincies Drenthe en Oaveriessel. In 2008 had 't 40 inwoners.

De Klosse is begun 19e eeuw ontstaon rondum een tolhuus op de Gasthuusdiek tussen Wannepervene en Zuudvene. Hoogstwaorschienlijk kump de name van de oorspronkelijke tolgaarder die rond 1800 in 't tolhuusien woonden, Michiel Hendrik Klosse. Töt in de jaoren dartig van de 20e ieuw wördden d'r tol eheven. In de 20e ieuw gruuiden 't spul uut töt een buurtschop.

't Miest van De Klosse vaalt formeel onder 't dörp Wannepervene. 't Heurden ok bi'j de gelieknamige gemiente veurdet dizze in 1973 fuseerde mit diverse aandere gemientes töt de gemiente Brederwiede. Dizzend gung in 2001 weer op in de gemiente Steenwiek (sinds 2003 Steenwiekerlaand).

## Rifferensies
Klosse

**Klosse** kan wezen:

*Klosse (Gent), een wiek in Gent, België
*De Klosse, een buurtschop in de Nederlaandse gemientes Steenwiekerlaand en Möppelt
Basse (Steenwiekerlaand)

**Basse** is een buurtschop in de gemiente Steenwiekerlaand in de Nederlaandse perveensie Overiessel. De buurtschop lig ten westen van et dörp Steenwiekerwold en dichtebi'j de greenze mit de perveensie Frieslaand. In 2008 woonden d'r 80 meensen.

## Rifferensies
Blauwe Haand

**Blauwe Haand** (Nederlaands: *Blauwe Hand*) is een buurtschop in de gemiente Steenwiekerlaand in de Nederlaandse perveensie Overiessel. Et inwonertal in 2008 was 100.

De buurtschop lig tussen de Beulakerwiede en de Belterwiede, bi'j de driesprong van de N762 (plaetselik de Veneweg enuumd) mit de N334 (an de oostkaante diels bekend as de Zomerdiek, nao de driesprong as de Blauwehaandseweg). De buurtschop wodt veur een groot diel evormd deur een antal kampeerterreinen en jachthavens. Et centraole punt is de ophaelbrogge.

## Rifferensies
Moespot

**Moespot** is een buurtschop in de gemiente Steenwiekerlaand in de Nederlaandse perveensie Overiessel. Moespot lig net ten noordoosten van de stad Veno. In 2008 woonden d'r in Moespot en in de naoberbuurtschop de Leeuwte 340 meensen.

## Rifferensies
Leeuwte (Steenwiekerlaand)

**Leeuwte** of **De Leeuwte** is een buurtschop in de gemiente Steenwiekerlaand in de Nederlaandse perveensie Overiessel. In 2008 woonden d'r an de Leeuwte en in de naoberbuurtschop Moespot 340 meensen.

De Leeuwte lig niet wied van de stad Veno; daortussen lig Moespot. An de aandere kaante van de Leeuwte hej et dörp Et Klooster.

An de Leeuwte staot tjaskermeule De Foeke. Netuurmonumenten hef d'r een informaotiecentrum. Wieder bin d'r een vlonderpad en een leerzenpad.

Ok staot d'r et olde spil van Evert van Benthem, de winnaar van de Elfstedentocht in 1985 en 1986.

## Rifferensies
Roekebosch

**Roekebosch** (ok: **Roekebos**) is een buurtschop in de gemiente Steenwiekerlaand in de Nederlaandse perveensie Overiessel. In 2008 woonden d'r veertig meensen.

Roekebosch lig tussen Gieteren, Wannepervene en Ni'jevene.

## Rifferensies
Ronduute

**Ronduute** (Nederlaands: *Ronduite*) is een buurtschop in de gemiente Steenwiekerlaand in de Nederlaandse perveensie Overiessel. In 2008 woonden d'r dartig meensen.

De buurtschop lig tussen de Beulakerwiede en de Belterwiede op een soortement schiereilaand en wodt grotendiels evormd deur twee kampeerterreinen.

## Geschiedenis
Op de Ronduute lag vrogger een redoute, een militaire verstarking op de krusing van de Arembergergrachte, een vaarverbiending tussen Frieslaand en De Sluus en de Veneweg, die sinds 1775 tussen de Beulaker- en Belterwiede deurlop. Ok daorvéur al was de Veneweg een belangrieke verbiendingsweg deur et veengebied tussen Möppelt en Veno. De naeme Ronduute komp van et woord redoute.

Tussen 1884 en 1942 was an de Ronduute een punterwarf evestigd. De warf wodden daor esticht deur Jan Huisman en laeter voortezet deur zien zeune Wolter Huisman. D'r wodden punters ebouwd en ok aandere veur de Kop van Overiessel typerende vaartugen as et vlot en de bok. Disse warf en de warf van een aandere zeune van Huisman, Peter, in Wannepervene waren gedurende de eerste helfte van de 20e eeuw de belangriekste leveranciers van punters rond Kampen, an et Zwatte Waeter en an de Zuderzeekuste. Disse punters hadden anmarkelijk hogere boeisels en beschikten over twee langwarpiger zweerden as de punters veur Gieteren. Bovendien was de mast meer naor achter eplaetst, waordeur d'r meer ruumte was veur een fok. Ok aandere schepen zoas praemen wodden d'r ebouwd. Uut disse warf is laeter de internationaol bekende jachtwarf Huisman in Veno ontstaon.

Op 6 december 1944, in de Tweede Wereldoorlog, stortten in Ronduute een Amerikaanse bommenwarper, een Boeing B17G neer. Van de acht inzittenden kwam d'r iene omme en de aandere zeuven wodden kriegsgevangen eneumen.

## Rifferensies
Witte Peerden

**Witte Peerden** (Nederlaands: *Witte Paarden*) is een buurtschop in de gemiente Steenwiekerlaand in de Nederlaandse perveensie Overiessel. De buurtschop lig ten noordwesten van Steenwiek en de perveensiaole weg N761, plaetselik bekend as de Steenwiekerweg. In 2008 woonden d'r 160 meensen.

Bi'j Witte Peerden lig een brogge over de A32 en de spoorverbiending Steenwiek - Wolvege.

## Geschiedenis
Deur et zaand dat in de leste iestied op-estouwd wodden en zogenaemde stouwwallen vormden, is et gebied rond Witte Peerden barre heuvelachtig.

De naeme Witte Peerden komp van een harbarg an de weg tussen Zwolle en Liwwadden, daoraj konnen slaopen en daoras ok de peerden op stal ezet en verzorgd konnen wodden. In 1953 besleut de gemienteraod van de toenmaolige gemiente Steenwiekerwold de buurtschop de naeme van de harbarg te geven.

## Rifferensies
Dwasgrachte

**Dwasgrachte** (Nederlaands: *Dwarsgracht*) is een buurtschop in de gemiente Steenwiekerlaand in de Nederlaandse perveensie Overiessel. Dwasgrachte lig zo'n drie kilometer ten westen van Gieteren, wat d'r slim op liekt. Ok Veno en Blokziel liggen in de buurte.

## Geschiedenis
De naeme komp van et feit dat de grachte daoras et plaetsien an lig, dwas lag op de Jan Hozengracht (bestaot nog diels), de Cornelisgracht, de Brouwersgracht (bestaot nog diels) en de Thijssengracht. Vrogger, volgens de kaorten van et Kedaster 1832, kwam de dwasgrachte uut in de Klossengracht, die now in-epolderd is.
Basse

**Basse** kan noar verskeaidene dinge verwiezen:

*Basse (Steenwiekerlaand) - Ne boerskop in de Oaveriesselse gemeente Steenwiekerlaand
*Basse (lief) - n (Riessens) Tweantsen naam vuur t böawnste deel van t meanselike been
*Basgitaar, Sousafoon, Skoolderbas en aandere muziekinstrumeantn met n zwöarsten toon van t ensemble.
Keflavík

**Keflavík** (uutspraak: *Keplawiek*) is n stad in Ieslaand mit zo'n 8.169 inwoeners op t schiereilaand Reykjanes, zo'n vuuftig kilometer zuudwestelik van de heufdstad Reykjavík. In t zujen van de stad lig t kleinere Njarðvík, en tegen t vliegveld an lig de wiek Ásbrú (heetten vrogger: Vallarheiði) mit 1.700 inwoeners.

De stad Keflavík lig in de gemeente Reykjanesbær, n gemeente die  op 11 juni 1994 deur t samenvoegen van Keflavíkurkaupstaðar, Njarðvíkurkaupstaðar en Hafnahrepps ontstaon is en had in 2009 zo'n 14.172 inwoeners.

An t begin van de 16e eeuw ontstung der op de plekke van waor Keflavík noen lig n Engelse haandelspost die deur de goeie ligging an de noordzeekust n belangrieke vissersplekke wördden.

In de Tweede Wereldoorlog bouwden t Amerikaanse leger der n vliegveld dat uutgreuiden tot wat noen de lochthaven Keflavík is, de internasionale lochthaven van Ieslaand. n Militaere NAVO-baosis deelden fasiliteiten mit de lochthaven. In de Tweede Wereldoorlog en de Kouwe Oorlog speulden de miltaere baosis in Keflavík n belangrieke rolle bie t in de smiezen houwen van scheepsveertverkeer en onderzeebootverkeer van de Noorse Zee en Greunlaandzee naor de Atlantiese Oseaan. Sinds de ondergang van de Sovjet-Unie is t strategiese belang van de baosis stark aofeneumen. Op 1 oktober 2006 bin de Amerikanen uut Ieslaand vertrökken en is oek t militaere deel van t vliegveld esleuten.

## De meuite weerd

* Duushús, an de Duusgata 2-8, n gebouw waorvan t oudste deel uut 1877 stamp. 
* Reykjanes Maritiem Sentrum 
* Keflavíkurkirkja, n karke uut 1915

## Hoogbouw
Keflavík hef veur Ieslaandse begrippen aordig wat hoogbouw, wat bepaolend is veur t stadssilhouet. De gebouwen hebben allemaole zo'n bietjen acht verdiepingen en liggen verspreid in t sentrum.

## Referensies


## Uutgaonde verwiezing
Heino (Roalte)

**Heino** is n doarp in de Sallaandse gemeente Roalte, in Oaweriessel. t Hef ongevear 7000 inwonners. t Lig tusken Zwolle en Roalte an de N35. Op t zuudn van de bebouwing hef t n NS-Stasjon, an de liene Zwolle-Almelo.

## Geskiedenisse

t Eerste moal at Heino neumd wörd is in ne oorkoonde van de Bisskop van Utrecht, oet t joar 1236. De doomoalige boerskop wör *Ter Heyne* neumd. t Is pas n echt doarp seend t 17de joarhoonderd. Vanof n Tweedn Wearldoorlog is t doarp beheurlik egröaid, en in Heino hopt ze at det in t 21ste joarhoonderd zo verdan geet.

Töt an de gemeentelike herindeling van 1 januwoari 2001 was Heino ne zeelfstaandige gemeente. Dee gemeente besteund oet de kerne Heino, Lierderhoolthoes en Leeg Zuthem en har n totaal oppervlak van 36,23 km². t Vuurmoalige gemeentewoapn, met n ploogiezer van zilver en dree kloawerblaadn in natuurlike kluur, gavn an at Heino ne gemeente was van heuwdzakelik boernleu.

## Toerisme
**Laanderiejn.* Kort bie t doarp lignt wat laanderiejn, zo as * 't Rozendael* en * 't Nijenhuis*. Den lestn ligt op t zuudn van Heino en wörd in eegn behear oonderhooldn.
**Museum.* In Kasteel Ni'jenhuus, wat heurt an de Proveensie Oaweriessel, zit t museum vuur beeldnde keunst De Fundatie. 
**Natuurgebeed.* n Colckhof is n natuurgebeed wat beheard wörd duur Natuurmonumenten.
**Leugenpompe.* n Zeensweardigheid in t sentrum van Heino is de Leugnpoompe. Disse doarpspoompe gef volgns t volksverhaal allene water an leu met n zuwer gemood. Rechtevoort gef de poompe tooverdan water tiedns de *Pompdagen*, t doarpsfeest van Heino.

## Geboorn
* Johannes ter Pelkwijk (26 augustus 1769), stoatsman 
* Arnold Adolf Bentinck van Nijenhuis (17 april 1798), minister, diplomaat en gezaant
* Petrus Drabbe (4 juni 1887), zeandingswoarker
* Albert Jan Maat (8 februwoari 1953), oold-politikus
* Sophie Nijman (16 april 1986), langebaanskaatsster
* Joran Pot (20 januwoari 1989), profvoetballer bie FC Tweante, RBC Roosendaal,  FC Zwolle en Go Ahead Eagles
* Ines Roessink (20 meart 1992), voetbalster

## Oetgoande verbeendingn
* Plattegroond van Heino in 1868
* Offisjele webstea van de gemeente Roalte

## Verwiezingn
Heetn

**Heetn** is n doarp in de gemeente Roalte, in Sallaand. t Hef um de 4231 inwonners. t Lig tusken Deawnter en Roalte, op nog gin 5 km van n Hoolterboarg. Dr is ook nog n Niej-Heetn en een Skoon-Heetn, wat zes kilometer noar t oostn lig. Det is of eleaidt van Heetn.

n Belangrieksten weg van en noar Heetn is n N332, den't löp van Heetn noar Hooltn. Doarnöast löp dr n weg van Roalte noar Deawnter duur Heetn.
## Gebuurn
Alle joarn wörd n 4den september de *Ponymarkt* eheuldn, met doarum hen aandere aktiviteitn as peardemenn, trekkertrek, pröttelmoarkt, muziekoetvoeringn, ezw. 

## Oetgoande koppelingn
* heeten.info
* heeten.nl
Heino

**Heino** kan noar verskilnde dinge verwiezen.

*Heino (Roalte) - n Döarpken in Sallaand
*Heino (zänger) - Nen Duutsen volkszänger
Broeklaand (Roalte)

**Broeklaand** is n koarkdoarp in de Sallaandse gemeete Roalte. t Hef roem 1200 inwonners en lig tusken Roalte, Wieje en Olst.

Broeklaand hef n antal vuurzeningn as ne bookhalle, ne legere skole en nen sporthal. In middeln van t doarp steet de *Marcellinuskarke*, n kafee en verskeaidene weenkels, zo as nen supermoarkt en nen bakker. Elken deenksdag is dr moarkt op t *Bouwhuusplein*. Vuurjoar 2005 hebt ze t hele sentrum an epakt. De *Van Dongenstroate* is vanniejs inricht ewördn, en de koarke met de kenmoarkende eekn dr vuur, hef ne eegntiedse anblik ekreegn.

Duur Broeklaand löp ene busliene (liene 563). Dissen löp van stasjon Roalte, duur Broeklaand noar stasjon Wieje.
 
## Geskiedenisse
1912 wördn n sentrum emaakt in de (toen nog) boerskop Broeklaand, duur de Marcellinuskoarke in te wiedn. t Was töt dee tied nog n gewoon brook (leeglaand) met n antal boerderiejn met doar umhen meidoornheagn en hooltwaln. Nen klookn boer har in 1911 n kruudnweenkelske/kafee ebouwd pal nöast de koarke. Recht teegnoawer de koarke köm nen weenkel en koffiehoes.
 
## BIB
Broeklaand hef n eegn blad, t Broeklander Informatie Blad (BIB) met gegeewns oawer vergoaringn, biejeenkomsten en aktiviteitn van Broeklaanderse vereanigingn. t Wörd per uutgave 840× drok. 

## Sport
Sportveraniging Broekland hef n eegn sportterrein met sporthalle en kantiene. Ze doot dr voetbaln, haandbaln en tennisn.    

## Doarpsfeeste
**Broeklaanderfeest*. n Feest wat veer deage verdan geet in t eerste wekneande van n bouwvak. Ze hebt dr kaarmse en dr steet ne feestteante vuur optreadns en aktiviteitn.

**Kole Kermse*. Dit feest doert dree deage en wörd eheuldn in meart. Hiervuur hebt ze ook wier ne teante vuur verskeaidene bands. 

**[[Broekrock]]*. n Tweedeagns popfestival, wat vanof 1988 alle joarn heuldn wörd in september.  

## In de beuke
Bouwhuis, Anton. "Broekland, Van boerschap naar kerkdorp". Broekland, 1988.
Friso-Franko-Saksiese taolen

De **Friso-Franko-Saksiese taolen** vörmen samen n aparte groep taolen die be-oren tot t Nedersaksies of t Nederfrankies. t Ongerskeid zich duur de invloed van t Fries in t Nederfrankies/Nedersaksies.

De term deut voral op t Urkers. Mar ok de Noord-Hollaandse subdialekten van Inkeuzen (t Inkeuzens) in van Volledam (t Volledams) worren soms duur eurlöörs grote Saksiese invloeden bij disse groep erekend. Bij de angere subdialekten van t Noord-Hollaands is de Saksiese invloed minder groot. In abstrakte zin wort soms t Westfries, in dialekten daorvan, Friso-Franko-Saksies enuumd, dit om de Nedersaksiese invloed te benaodrokken.

Vergelikbaore termen bint t Friso-Saksies in t Friso-Frankies. Disse andeudingen worren gebrukt vor dialekten in/of taolen die tussen t Fries in t Nedersaksies, of tussen t Fries in t Nederfrankies in zitten.

Al disse termen aewen eurlöörs oorsprong in de 19e ieuw.
Leeg Zuthem

**Leeg Zuthem** is n döarpken in de Sallaandse gemeente Roalte, in Neerlaand. t Hef 640 inwonners (2009).

Leeg Zuthem lig in t meest noordwestelike deel van de gemeente Roalte, zowat 4 kilometer op t zuudoostn van Zwolle. Töt an de gemeentelike herindelige van 2001 was Leeg Zuthem deel van de gemeente Heino. Vuurbie Leeg Zuthem löp de spoerliene Zwolle-Almelo, woeran't Leeg Zuthem töt an 1950 nog n eegn stasjunneke har. 

Op t noordwestn van t döarpke, in de gemeente Zwolle, he'j de boerskop Hoog Zuthem. n Naam Zuthem lik ne ofleiding te wean van *Zuudheem*, ofwal de wonstea op t zuudn.

t Doarp hef ne eegne legere skole, bookhalle, kafee en doarpshoes. Doarnöast hebt ze regelmoatig aktiviteitn op t *Zunneweitje*.

In de umgewing van Leeg Zuthem zeent verskeaidene laanderiejn te bekiekn, zo as Den Alerdinck en Colckhof. Doarnöast kö'j, a'j richting Heino goat, n Diekstool Salland Rot bekiekn, ne skure woerin't bievuurbeeld vroger n oogst dreuge vort epakt kon wordn. 

## Oetgoande Koppelink
*Webstea van en oawer t doarp
Zuthem

**Zuthem** kan twee plaatsen wean:

*Leeg Zuthem - n döarpken in de gemeente Roalte
*Hoog Zuthem - ne boerskop in de gemeente Zwolle
Ni'j-Heeten

**Ni'j-Heeten** is een dörpien in Sallaand en lig in de Oaveriesselse gemiente Raolte. Et dörp had in 2020 zo um en naobi'j 1150 inwoners

Et dörp lig tussen Holten en Raolte in de weilaanden an de rand van de Sallaandse Heuvelrugge. Er umhen ligt ook de dörpen Haorle, Heeten, Okkenbroek, Lettele en Nijverdal.

## Cultuur
Luu uut Ni'j-Heeten gaot nauw met mekare um. Er bint rellatief völle inwoners lid van de verschillende verenigings in et dörp. 

### Beziensweerdigheden
Et dörp hef 5 gemientelike monumenten: Woonhuis, Pastoorstuin en begraafplaats, Pastorie, dubbel woonhuis en de Rooms-Katholieke kärke.

De Rooms-Katholieke Kärke Jozef van Nazareth is van 1923 en ontwörpen deur Wolter te Riele. In et midden van et dörp in et centrum lig *t Pleintie*. Det is een plein waora-j et kunstwärk 't Gonst vinden kunt. Et bestiet uut veer önderdielen die emaakt bint deur de beeldholder Saske van der Eerden.

### Sport
SV Nieuw Heeten is een spörtvereniging in Ni'j Heeten en hef veer spörten önder zich: voetbal, handbal, volleybal en tennis.

### Feesten
In et letste weekend van de bouwvakvekantie is er elk jaor een dörpsfeest: et Bouwvakfeest. Dit feest duurt drie dagen en wördt örganiseert deur de carnavalsvereniging de Hekk'nsluuters. Met Koningsdag is er Orangepop.

## Luu die in Ni'j Heeten ewoont hebt

* Willie Oosterhuis (1954), presentator
* Sven Boekelder (1994), veurmaolig veurzitter van Gumbo Millenium en Studenten Oaverleg Orgaan Zwolle
* Hanne van Rossum (1996), handbalster

## Uutgaonde koppelings
* Nieuwheeten-online
*Webstea van SV Nieuw Heeten
Sybrand van Haersma Buma

**Sybrand van Haersma Buma** (Workum, 30 juli 1965) is nen Nederlaandsen politieker van t CDA. Op t moment is e fraktieanvoerder in den Tweeden Kamer en liesttrekker bi'j de Tweede Kamerverkiezingen van september 2012. Op 18 mei 2012 wier Van Haersma Buma ekaozen tot parti'janvoerder, waornao hee op 30 juni formeel beneumd worden. Eerder was e al parti'janvoerder, samen met visepremier en minister Maxime Verhagen en parti'jveurzitter Ruth Peetoom. In 2019 werd er burgemeester van Liwwadden.
Alexander Pechtold

**Alexander Pechtold** (Delft, 16 december 1965) is nen Nederlaandsen politieker veur Democraten 66 (D66). 

E was van 2006 tot 2018 fraktieveurzitter in den Tweeden Kamer en liesttrekker bi'j de Tweede Kamerverkiezingen van 2006, 2010, 2012 en 2017.

Van 1997 tot 2003 was e wetholder van Leidn, van 2003 tot 2005 borgemeister van Wageningen en van 2005 tot 2006 minister.
Mariënheem

**Mariënheem** is n doarp in de Sallaandse gemeente Roalte, in de Neerlaandse proveensie Oaweriessel. t Doarp hef teegn de 2000 inwonners. Mariënheem lig an de rieksweg N35, dree kilometer op t oostn van Roalte. 

In Mariëmheem hooldt ze alle joarn n doarpsfeest: t *Midzommerfeest*. Wieders zeent dr plann vuur n rockfestival oonder n naam *Heemstock*, wat ne verwiezing is noar t bekeande Amerikaanse festival *[[Woodstock]]*. 

Skildersklub Mariënheem hef in 2007 op nen boetnwaand van 4 bie 45 meter van ne boernskure an de Wissinksweg ne laandskopsskildering emaakt van de strekke: t Panorama Salland.

Stichting Jeugdkamp Mariënheem hooldt alle joarn n Jeugndkaamp. Wieders viert ze in Mariënheem alle joarn karnaval; de vereaniging het de *Assendorper Zotten*, dee seend 1967 besteet.
 
 
## Oetgoande koppelink
* Jeugdkamp Marienheem
Jolande Sap

**Johanna Catharina Maria (Jolande) Sap** (Venlo, 22 mei 1963) is ne Nederlaandse politika en ekonome. Van 17 desember 2010 tot 5 oktober 2012 was ze fraksieveurzitter van GreunLinks in den Tweeden Kamer en daormet politiek leider van de parti'je. Zee volgen Femke Halsema op en worden zelf op evolgd deur Bram van Ojik.

## Oetgaonde verwiezingen
Marianne Thieme

**Marianne Louise Thieme** (Ede, 6 meert 1972) is ne Nederlaandse politika, deerenaktiviste, juriste en publisiste. Zee is ene van de oprichters van de Parti'je veur de Deers en ok fraktieveurzitster van disse parti'j in den Tweeden Kamer. As publisiste skrif ze ok ovver deers en rechten van deers.
1873

## Gebeurtenissen
* …

## Geboren
* 3 juni - Lucas Jonker, Overiesselse schriever
* 23 juni - Cornelis Jetses, Nederlaandse illustraotor
* 10 december - Louis Albert Roessingh, Drèentse schilder en dichter
* Albert Dening, Drèents dichter en schriever van vertellegies

## Uut de tied
* …
-wolde

t Toponiem **wold** kömp van t Oudsaksiese woord *wald*, dat vanaof t Middelnederduuts aof an *wold* gung heetten. In t Nederlaands wörden de variaant **woud** gebruukt, dat zien oorsprong vient in t Oud- en Middelnederlaands. t Betekent  'uutgestrekt, onontgonnen bos' of 'zompig bos veural in t zeekleigebied'. n Ouwere vorm is t Germaanse **walþuz*, 'woud, wildernisse, heed', dat oek in Engelaand weer te vienen is in de toponiemen *wolds* en *weald* en in Duutslaand as *Wald*.

Mit *wold/woud* wörden in alle Germaanse taalfasen onontgonnen gebied of wildernisse zonder meenselike aktiviteit an-eduuid, hieruut ku'j aofleien dit waorschienlik de oorspronkelike betekenisse is. Dit in tegenstelling tot bossen die mit loo, holt of widu an-eduuid wördden. In Nederlaand ha'j disse onontgonnen bossen veural op vene of klei, bieveurbeeld an de raanden van de vochtige veengebiejen tussen de rivierlopen van de Rijndelta, mer oek op de nattere zaandgronden.

De variaanten -wold, -wolde, -woold en -woolde koemen veur in t noordoosten van Nederlaand, de variaanten -woud en -woude in Frieslaand en t westen van Nederlaand.

Niet verwaant is Engelse *wood*, uut t Oudengels *wudu*, ouwer *widu* 'bos; hout', dat is ontstaon uut de Oergermaanse stamme **widu-*. Disse vorm he'j in Nederlaand onder aandere in de plaotsnamen Onstwedde (*Uneswido*), Ulsda (*Olswyda*), Vlagtwedde (*Vlagtwede*) en Winschoot (*Winsewida*).

## Veurbeelden die aofeleid bin van ''*walþuz''
Eemswoude, Lutjewolde (vrogger: Emderwolde), Noord-Scharwoude, Abtswoude, Reiderwolde, Rijnsaoterwoude (Rijnsaterwoude), Schewol (Schildwolde), Spaarnwoude, Steerwolde, Vredewold, Westerwoolde (Westerwolde), Woolde, Zuud-Scharwoude (Zuid-Scharwoude).

## Veurbeelden die misschien aofeleid bin van ''*walþuz''
Der bin nog aandere plaotsen mit -wo(o)ld(e) of -woud(e), mer umdat hiervan gien of gien eendujige ouwe vermeldingen bekend bin, bi'w niet helemaole wisse van of disse plaotsen aofeleid bin van **walþuz*.
Aartswoud, Bellingwolde, Datumawoude, Finsterwolde, Haakswold, Haozerswoude-Darp (Hazerswoude-Dorp), Haozerswoude-Rijndiek (Hazerswoude-Rijndijk), Hoogwoud, Wolle, Murmerwoude, Ni'jhooltwoolde, Eel-Potterwold, Raevenswoold, Schellingwoude, Terwolde, Woold, De Woude, Zeuterwoude (Zoeterwoude), Zujerwoude (Zuiderwoude), Zuudwolde.

## Veurbeelden die niet aofeleid bin van ''*walþuz''
* Ellewoutsdiek is aofeleid van *Aliwaldas dika* (diek van vremde heerser).
* Woudrichem is ontstaon uut *Waldaharinga haim* (woenige van de luui van Waldahari).

## Niejvormingen
Oek in niejere plaotsnamen wörden -wold(e) of -woud(e) gebruukt. Veurbeelden bin: Oranjewoud (in 1676), Runerwold (in de 18e eeuw), Steenwiekerwold (of: Stienwiekerwoold), Zeewolde (1984, n overbliefsel van *Seaewald*, vermeld in 793), de gemeente Rijnwoude (1993) en de Niej-Vennepse wiek Getsewoud (1998).

## Referensies
Diederik Samsom

**Diederik Maarten Samsom** (Grönningen, 10 juli 1971) is nen Nederlaandsen politieker veur de Parti'je van den Arbeid. Hee zat van 30 januari 2003 tot 12 december 2016 in den Tweeden Kamer. Op 16 meert 2012 wier Samsom deur de laeden van de parti'je ekaozen tot fraktieveurzitter en politiek leider. Sund 12 december 2016 is Lodewijk Asscher politiek leider en Attje Kuiken fraktieveurzitter.
Merovech

Van **Merovech** wörd esegd dat he, nå Chlodio, de kuning van de saliske franken was tüsken 447-458 nå Christus. Hy is de namegeaver en (düs) eyrsten van de dynasty der Merovings, under disse lüde hevt et Frankiske Ryk töt blöi ekummen.

## Legendarisken kuning
Der müt esegd wörden dat der oaver Merovech neet so völle bekend is, dårümme wörd he ouk as een halv-mytys kearlty esene. Wårskynlik was he een söäne van Chlodio. Mar de legende verteld uns dat he verwekked is toon as syne moder by et badderen een seymonster teagenkwamt en et dår med edåne hevt. Dit is möägelik ouk de verklåring vöär de oorsprüng van de uutsprake dat eyne van (europääske) ådel *blauw blood* hebben sol, net-as de seyweyzens.
Golden Hörn (Dullert)

De **Golden Hörn** was n stok vun de Dullert. t Is in verschaaidene stadioms ontstoan en het om en bie 1500 zien grootste oppervlak beriekt. Sikkom 100 joar loater woer begunt mit de inpolleren. De Golden Hörn (noar t Hollaands vertoald zol dat 'Gouden Hoek' wezen) lag tuzzen Scheemde, Zuudbrouk, Noordbrouk en Woldendörp en vörmde n soort fjord. Dit kwam deurdat t aan baaide zieden begrensd woer deur heugtes. Aan de westkaant ligt n lege rog dij ontstoan is, eerst deur aanwas, zo as t Hoogelaand hoog worden is, loater deur de duuntjes vun t rivierke de Menter Ai en loater weer deur aanwas. De Golden Hörn lag den ook woar of t rivierke vrouger streumd haar, dus faailieks woer t de mond vun de Menter Ai. Aan de oostkaant ligt t "Hoog van Finnerwol" dat ontstoan is deur laand-ies tiedens de lèste iestied. Dit hoog vörmt n soort van kom, dij vandoag aan n dag vuld is mit woater en t Oldambtmeer is. 

## Noam
De noam Golden Hörn komt van de ploatsnoam *Goldhorn*, n loug dij verzopen is in de Dullert. t Was veurtieds n goud stee om koren te verbaauwen, vandoar t woord 'gold'. t Woord 'hörn' (Hollaands: (binnen)hoek) wordt in t Grönnegs ook wel broekt veur n 'gebied', zo as in de oetdrokken "doar in dij hörn/houk vun de pervìnzie/gemainte/t laand". Deurdat de Dullert nou ook n hörn haar woer de noam overnomen.

n Aander theorie woar of de noam vot komt is dat t fjord denken dee aan de zeetong in Konstantinopel (noudoags Istanbul) dij ook Golden Hörn (Törks: *Altın Boynuz* of *Haliç*) nuimd woer en dij de oldstad aan de noordziede schaaidt vun t kertaaier Galata.

Tegenswoordeg is de noam Golden Hörn nog weer te vinden in de Grönnegse noam Hörn veur Nieuw-Scheemda, dat in de veurmoalege Golden Hörn ligt.
Lieste mit staandpunten van politieke partiejen over Nedersaksiese erkenning 2012

Hieronder vie'j n overzichte van de politieke partiejen die in 2012 véúr of tégen n **hogere erkenning van t Nedersaksies** bin.

## Veur
* GroenLinks (GL)
** In elk geval in woord in Drenthe: 
** Op de vraag, die per netpost an de partie esteld was, of ze achter n hogere erkenning veur t Nedersaksies an zollen jagen was t antwoord:GroenLinks vindt het belangrijk dat lokale culturen en minderheden zoveel mogelijk beschermd en bevorderd worden in hun bestaan. Minderhedenbeleid is altijd een speerpunt van GroenLinks geweest.
* Democraten 66 (D66)
** In elk geval in woord in Groningen: 
* ChristenUnie (CU)
** In elk geval in woord in Drenthe: 

## Tegen
* Volkspartij voor Vrijheid en Democratie (VVD)
** Veur beskarming en tegen te völle snieden in bv *huus van de taol*. Maor tegen oetbreiding naor andere gebeden as rechtspraok, zeker as dat geld kost. Dus prakties ezene tegen oetbreiding naor deel III dat dat veurskrif (staandpunt van Provinsiaole Staoten Drenthe).  
* Christen-Democratisch Appèl (CDA) 
** Liesbeth Spies van t CDA hef de erkenning van t Nedersaksies onder deel III van t Europees Haandvest veur regionale talen of talen van minderhejen aofewezen.
** Oek in Drenthe zag n meerderheid van t CDA t nut niet in van n hogere erkenning.
** **Veur**: verschillende kollega's van minister Spies, gaffen an veur n hogere erkenning te ween, minister Spies van t CDA hef daor niet naor eluusterd. 
* 50Plus (50+)
** Op de vraag, die per netpost an de partie esteld was, of ze achter n hogere erkenning veur t Nedersaksies an zollen jagen was t antwoord:De bevordering van talen als Nedersaksisch is belangrijk. De koopkracht van ouderen en de werkgelegenheid voor 50-plussers vinden we op dit moment belangrijker.Wat feitelik ezeegd wörden: *t Is wel belangriek mer wulen doon der niks an*.

## Onbekend
* Partij van de Arbeid (PvdA)
** **Veur:** in elk geval in woord in Aoveriessel: 
** **Tegen:** in Drenthe
* Socialistische Partij (SP)
** De SP hef t program vertaold naor t Draents
** De SP steunt weal Fries en Papiaments as streektalen, maar de heugste bescherming van t "Neder Saksisch" neet
** Op de vraag, die per netpost an de partie esteld was, of ze achter n hogere erkenning veur t Nedersaksies an zollen jagen was t antwoord:De SP is van mening dat regionale talen en dialecten van groot belang zijn. Wij vinden het bevorderen van minderheidstalen belangrijk. Dit geeft mensen niet alleen een groter gevoel van identiteit, ook wordt zo cultureel erfgoed behouden. Wij hebben ons verkiezingsprogramma voor Drenthe dan ook in het Drents gepresenteerd.
* Partij voor de Vrijheid (PVV)
* Staatskundig Gereformeerde Partij (SGP)
* Partij van de Dieren (PvdD)

## Wellen
Objektief

Den **objektief** is in t Hollaands nen bezunderen vorm van den veerden naamval (liedend veurwarp), den ne slachtofferrolle anduudt. In t Duuts wöd 'Objektiv' ok wal an-eduud as 'Akkudativ'. En dan beduudt t n woord dat in bepaolde spraoken (as t Hollaands) veur den daarden (Akkusativ) en veerden naamval (Dativ) t zelfde is. 

De verbuging van perseunlike veurnaamweurde (Achterhooks): 
:ik - mien - mi'j - mi'j
:i'j/doe - ow/dien - ow - ow
:he/hie - zien - um - um
:wi'j - ons - ons - ons
:i'j(leu) - ow - ow(leu) - ow(leu)
:zee - eur - eur(leu) - zee(leu)

Verbugingen met -leu bunt oldmoods an t worden.
Konjugaatsie

**Konjugaatsie** (Nederlaands: vervoeging) is t veraanderen van den vorm van n warkwoord as de wieze, tied, vorm, persoon, geslacht of aspekt veraandert. t Is wat te vergelieken met t veraanderen van naamweurde in verskeidene naamvallen, maor dat wörd verbuging of deklinaatsie eneumd.

Neet alle vörme van konjugaatsie komt in t Nedersaksies veur, bi'j umzettingen oet andere spraoken dee't ze wal kent wordt dan hulpwarkweurde ebroekt, of t wörd neet um-ezat, zoas bi'j ne aandere konjugaatsie veur geslacht. 

## Wieze
Hiermet wörd an-egovven hoo't den sprekker teggenovver t oet-esprokkene steet.
Veurbeelden:
*Infinitief, ok wal *hele warkwoord*, of onbepaolde wieze: Warken, lopen, gaon. 
:Anders as t Nederlaands en Duuts is der in t Nedersaksies in de teggenwoordige tied gin konjugaatsie dee t zelfde is as den infinitief. 
:*NL: inf.: werken. Ovverenkommende konjugaatsie: wij/jullie/zij lopen
:*Duuts: inf.: arbeiten. Ovverenkommende konjugaatsie: wir/sie arbeiten
:*NDS: inf. warken. Gin ovverenkommende konjugaatsie in teggenwoordige tied (ik warke, i'j/hee/wi'j/i'j/zee warkt), allenig in verleden tied (ik warken).
*Indikatief Meest veurkommenden vorm, met völle konjugaatsies. Veurbeeld: ik warke.
*Imperatief, ok wal gebedende wieze: Gaot hen. Loop! Wark!

## Tied
Teggenwoordige / verleden / volteuid / onvolteuid / tookumstig (ankommend)
:Ik lope, ik leep, ik heb elopen, ik zal lopen e.z.w.

## Vorm
Passief/aktief (Liedend/bedrievend)
:Den hond worden / wier eskupt  Ik skup den hond

## Persoon
Eersten, tweeden, daarden persoon:
:Ik gao
:I'j gaot
:Hee geet

## Geslacht
In t Nedersaksies is der gin konjugaatsie (dus veraandering van t warkwoord), dee't ofhunk van t woordgeslacht.
Verbuging (dus verandering van naam- of lidweurde) naor geslacht is wal dudelik anwaezig, met meer verskil tussen mannelike en vrouwelike weurde as in t Nederlaands (verskilt wal per variaant, in Achterhooks en Twaents meer as in beveurbeeld West-Veluws).

Dus:

Konjugaatsie: gin verskil in geslacht:
:nen dikken keerl **slöp**
:ne dikke vrouwe **slöp**
:n dik kind **slöp** 

Deklinaatsie (verbuging): wal verskil
:**nen** dikk**en** keerl slöp
:**ne** dikk**e** vrouwe slöp
:**n**  dik kind slöp

## Getal
Enkelvold/Meervold
:Ik gao
:Wi'j gaot
TARGET2

**TARGET2** (**T**rans-European **A**utomated **R**eal-time **G**ross Settlement **E**xpress **T**ransfer System) is de tweede generaatsie van t betalingsverkeersysteem TARGET. t is sund den 19den november 2007 t gemeenskoppelike systeem van de europese sentrale banken (RTGS) um internationaal geld oet te wisselen. t Is ontstaon deurdat de betalingssystemen van de sentrale banken van de laanden dee't bi'j de Eurozone heurt (dus dee't den Euro as betaalmiddel gebroekt) en dat van de Europese Sentrale Bank bi'j mekare edaone bunt.

t Warkt as volgt: as beveurbeeld nen Grieksen ondernemmer in Nederlaand iets bestelt, betaalt e dat bi'j ne Griekse banke. Dee banke regelt internationaal verkeer via de Griekse Sentrale Banke. De Griekse Sentrale banke gif de ovverskrieving deur an de Europese Sentrale Banke via TARGET2. Daordeur ontsteet der n positief saldo veur de DNB, en n negatief saldo op TARGET2 veur de Griekse Sentrale Banke. 

## Oetgaonde verwiezingen
Eurocrisismonitor
Emile Roemer

**Emile Gerardus Maria Roemer** (Boxmeer, 24 augustus 1962) is nen Nederlaandsen politieker veur de Socialistiese Parti'je. Hee is sund de Tweede Kamerverkiezingen 2006 lid van den Tweeden Kamer, sund 2010 is e den fraktieveurzitter, waor at e Agnes Kant opvolgen.

Van 2002 tot 2006 was e wetholder van Boxmeer.
Nominatief

Den **nominatief** (Latien: *nominativus*) is den eersten naamval, dat is t onderwarp in ne zinne. In t Nedersaksies en Nederlaands kump dat nog t beste tot oetdrukking in de verbuging van t perseunlik veurnaamwoord. 

De verbugingen van t perseunlik veurnaamwoord (Achterhooks) ik-ie-hee-zee-wi'j-ieluu-zee stoat in den nominatief.
Kameel

Nen **kameel** in een deer uut sentraal Azie. Hee hef twee bulten op de rugge, anders as den dromedaris den der ene hef.
Dromedaris

Nen **dromedaris** in een deer uut de Sahara. Hee hef ene bulte op de rugge, anders as den kameel den twee bulten hef.
Genitief

**Genitief** (Latien: *genitivus*) is den tweeden naamval, en gif in de meeste spraoken an dat iets een bezit is of t wörd of-edwongen deur bepaolde veurzetsels. As n zelfstaandig naamwoord of eigenname as bi'jveugelik naamwoord ebroekt wörd kum der meesttieds nen -s achter (Dat is Jan**s** hoes). Bi'j veurnaamweurde besteet der ne verbuging: mien-ow-zien-ezw. Ie könt in t moderne Nedersaksies (en ok völle aandere moderne spraoken) vake in stae van de verbuging te broeken 'van' neerzetten nao t woard waor t naor verwis: Dat is t hoes VAN Jan. Dat in teggenstelling tot t Oergermaans waor altied t woord veraanderen.
Christen-Democratisch Appèl

t **Christen-Democratisch Appèl** (CDA) is ne Nederlaandse christendemokratiese politieke parti'je. De parti'j is volgens eigen zeggen neet links of rechts, maar steet t politieke midden (tussen t sentrum-linkse D66 en de sentrum-rechtse VVD). Politokoloog André Krouwel deelt de parti'je wal as rechts in, maor minder rechts as de VVD.

Bi'j de verkezingen veur den Tweeden Kamer in 2023 haalden de parti'je 5 zettels, 10 minder as in 2021.
Speciesisme

**Soortisme** (gebrukeliker: **Speciesisme**) is een term wat derenrechtenaktivisten gebruket. Et kümy vord by de filosoof Peter Singer.

Y hebt racisme, wår as med bedoolt wörd dat der ediskrimineyrd wörd up uuterlik of ofkümst (rasse). En y hebt seksisme, wår as der ediskrimineyrd wörd up geslächte (kearl- vrouwe). So besteyt der ouk soortisme, wat düs betekkend dat der ediskrimineyrd wörd up soorte.

In et denken van et westen wördet mensken esene as better en grouter as andere deersoorten. De Bybel segt sülvs dat de Aerde en al et andere leaven der is ümme mensken. Dår wörd dan in et westen ouk vake når ehandeld. Wat der töt ledt dat andere deren as minder behandeld wördet: 

Vöäl vey wörd up-ehokt in te kleine kouwtys en de reagenwolden wördet med den dag kleiner en kleiner (et doudmaken van deren en krimpen van ear leavgebeed). Dit alles ümme de menske syn sinne te geaven, wårdöär derenn lyden müttet.

Derenrechtaktivisten gebruket düs disse term ümdat se, oaver et algemeyn, der van meaning bint dat andere deren der neet underdoot an mensken. Mensken en andere deren bint gelyke, en dår mut de regearing, en et volk, et ouk nå doon.

## Kiek ok
*Dierenrechten
Volkspartij voor Vrijheid en Democratie

De **Volkspartij voor Vrijheid en Democratie** (in t plat: *Volksparti'je veur Vri'jheid en Demokraatsie*, of-ekort: **VVD**) is ne konservatief-liberale politieke parti'je in Nederlaand. De VVD wörd vake ezene as ne ekonomies-liberale parti'j aanders as de progressief-liberale Democraten 66 (D66) waor ze met samengeet in ne liberale fraksie in t Europees Parlement. Naodat t kabinet-Balkenende IV evormd wordden, was de VVD de op één nao grootste opposietsieparti'je in den Tweeden Kamer. Bi'j de Tweeden Kamerverkiezingen van 2010 kraeg de VVD de meeste stemmen, en daormet 31 van de 150 zettels. De VVD was in ne demissionaire sentrum-rechtse minderheidskoalietsie met t Christen-Democratisch Appèl (CDA), t kabinet-Rutte, dee tot 21 april 2012 deur de Partij voor de Vrijheid (PVV) ondersteund (*gedoogd*) wordden um ne parlementaere meerderheid te verkriegen. Mark Rutte was den parti'janvoerder van de VVD van 31 mei 2006 tot 14 augustus 2023.

De VVD wil gin geld oetgevven (staandpunt 2012) um nen heugeren staotus van t Nedersaksies in t Europees Handvest van minderheidspraoken te kriegen.

Bi'j de verkezingen veur den Tweeden Kamer in 2023 haalden de parti'je 24 zettels, 10 minder as in 2021.
Partij van de Arbeid

De **Partij van de Arbeid** (Parti'je van den Arbeid) of PvdA is ne Nederlaandse landelike politieke parti'je die op 9 februari 1946 is op erich. De politieke streuming van de PvdA wörd progressief en sosiaaldemokraties eneumd. Internatsionaal ezene mek ze deel oet van de Parti'je van de Europese Sosiaaldemokraten. Lodewijk Asscher is sund 2016 den politieken anvoerder maar is in 2021 op estapt vanweage zien rolle bie de Toeslagenaffaire. Lilliane Ploumen was van 2021 töt 2022 den politieken anvoerder. Attje Kuiken is now de parti'jleider. Hans Spekman was van 2012 töt 2017 en Nelleke Vedelaar van 2017 töt 2021 den parti'jveurzitter. Sund 2021 is det Esther-Mirjam Sent. In den Tweeden Kamer haalden de parti'je in 2012 38 zettels, in 2017 en 2021 9 zettels en in 2023 (mit GL) 25 zettels.
Socialistische Partij

De **Socialistische Partij** (SP, van 1972 - 1993 de Socialistiese Partij) is ne Nederlaandse politieke parti'je met demokraties-sosialisties oetgaangspunten, dee't sund mei 1994 as opposietsieparti'je in den Tweeden Kamer zettels hef.

Kernweerden veur de parti'je bunt "menselike weerdigheid, geliekweerdigheid en solidariteit", fundamentele kritiek op t kapitalisme en demokratisering van de maotschappi'je, de ekonomie inbegreppen.

De SP is nao de Tweede Kamerverkiezingen van 2023 de 8e parti'j van Nederlaand met 5 zettels. Parti'j-anvoerder en fraksieveurzitter was Lilian Marijnissen. Parti'jveurzitter was Jan Marijnissen den veurhen ok fraksieveurzitter en parti'j-anvoerder ewest is, totdat e de leiding an Agnes Kant gaf, dee't weer de veurgangster van Emile Roemer was. Roemer weer de veurganger van Lilian Marijnissen.
De Krieger

**De Krieger** is een buurtschop in de gemiente Steenwiekerlaand, in de Nederlaandse perveensie Overiessel. De buurtschop lig in et zuden van de gemiente, tussen Veno en Gellemuden. In et westen greenst et an et in 1956 ontstaone Zwarte Meer, een Natura 2000-gebied.

Op olde kaorten, zoas de gemientekaorte van Kuijper uut zo 1870, staot De Krieger allien as paand vermeld. Dat verwis naor de harbarg mit die naeme die der vrogger hef estaone, haalverwege de route De Sluus-Veno. Vandaege de dag is et paand van dit veurmaolige kefee een woonhuus.

In 1933 wodden IJsclub Nooitgedacht / De Krieger opericht. In de beguntied was der gien eigen iesbaene en wodden der scheuvels ereden op et Iesselmeer, waor as Veno toen nog an lag. Sinds 1940 scheuvelen zie op een iesbaene op et Stormgat.

## Schrieveri'je
*A.C.H.R. Lassche (1999), 'Uitspanning De Krieger en zijn omgeving', in: *Kondschap Brederwiede 15* nr. 3, blz. 1-8.

## Uutgaonde verwiezings
*De Krieger op Plaatsengids.nl
Mari'jenkaampen

**Mari'jenkaampen** (Nederlaands: *Marijenkampen*) is een dörp in de gemiente Steenwiekerlaand, in de Nederlaandse perveensie Overiessel. D'r wonen zo'n 250 meensen.

## Geschiedenis
An et begun van de 20e eeuw wodden d'r espreuken van Huttenberg. Et gebied waor now et dörp lig, was toendertied nog begruuid mit heide.

Mari'jenkaampen is ontstaon naodat de Maatschappij van Weldadigheid de klonie Willemsoord esticht had. Sommige van de bewoners van Willemsoord (veural jongere, uut de klonie vot-estuurde kolonisten), vestigden heur in de direkte omgeving in haostig op-etrökken plaggenhutten. Ze vörmden de zogenuumde desperadoklonies zoas in Ni'jensleek, Vleddervene, Noordwoolde-Zuud en Mari'jenkaampen.